钦定古今图书集成/理学汇编/文学典/第110卷 > 王宗沐
## 钦定古今图书集成/理学汇编/文学典/第110卷 > 王宗沐

按《列朝诗集》：宗沐，字新甫，临海人。嘉靖甲辰进士，仕
至刑部右侍郎。在比部时，王元美所谓“与同舍郎吴
峻伯、袁履善，进余于社”者也。元美《诗评》云：“天台王宗
沐，齿最卑，最擅曹中称，自谓得初唐，未易许也。”伯承、
峻伯、新甫之诗，皆优于七子之中所称三甫者。履善，
名福征，华亭人。诗集甚富，每一题辄蔓衍百馀首，沓
拖诘屈。王元美尝䜩客云：“今日分赋戏作”袁履善体。
袁中郎记其事，以为笑。